Birgit Rotka

Birgit Rotka (sünni- ja esinejanimega Birgit Varjun; sündinud 24. septembril 1986 Sangastes) on eesti poplaulja. 

2009. aastal jõudis ta meelelahutussaates "Eesti otsib superstaari" superfinaali ja võitis II koha.Eesti superstaar on Ott Lepland! Postimees/Elu24, 20.12.2009. Tänu isikupärasele võimsale häälele on teda nimetatud Eesti Tina Turneriks.Athena keskus esitleb: Birgit Varjuni akustiline kontsert Postimees/Elu24, 18.04.2011.Kas Birgit Varjun sarnaneb Tina Turneriga? Kroonika/Delfi, 11.07.2012.

Muusikaline tegevus
Birgit Varjun on õppinud lastemuusikakoolisMaris Sander. Birgit Varjun: "Armastuse avaldamine ei ole mingi häbiasi!" Eesti Ekspress. 23.12.2009. seitse aastat klaverit ja omal käel kitarri.Rainer Kerge. Birgit Varjun: "See on meeletult raske, kui sa avastad, et ei meeldigi kõigile!" Õhtuleht.ee, 28.07.2012. Tema esimesed lauluõpetajad olid Jaana Aaviste ja Ülle Rebane. Ta on osalenud kahel korral nii ETV "Laulukarusselli" (2000, 2002) kui ka "Kaks takti ette" (2003, 2005) televoorus.Helju Keskpalu. Sangaste laulja pääses superstaariotsingute järgmisesse vooru. Valgamaalane, 09.10.2009. 

2009. aastal sai ta laiemalt tuntuks tänu meelelahutussaates "Eesti otsib superstaari" osalemisele ja seal teise koha saavutamisele. Samal aastal käis ta mitmel jõuluturneel. Koos Getter Jaani, Jaanus Saago ja Marten Kuningaga astuti üles Birgit Õigemeele, Tanel Padari ja Tallinna Poistekoori kontserdisarjas "Jõulupuudutus".Superstaariks pürgijad lähevad jõulutuurile. Postimees, 03.12.2009. Detsembri teisel poolel tegi ta kaasa Rein Rannapi ja Riho Sibula kontserditurneel.Tiiu Laks. Birgit Varjun ühineb Rannapi ja Sibula jõulutuuriga. Eesti Päevaleht, 16.12.2009.

2010. aastal osales Birgit Varjun meelelahutussaates "Laulud tähtedega", kus laulis duetti poliitik Sven Sesteriga.Video ja fotod: Laulusaatest pidid lahkuma Birgit Varjun ja Sven Sester Kroonika/Delfi, 18.04.2010. Lisaks andis ta oma panuse "Tuhala nõiakaevu loitsu": helilooja Urmas Sisaski loodud ühislaulu, mida esitasid ansambel Karavan, Karl Madis, Lea Liitmaa, Birgit Õigemeel, Lenna Kuurmaa, Marvi Vallaste, Birgit Varjun, Kerli Kõiv, Kristjan Kasearu, Koit Toome, Uku Suviste, Ott Lepland, Tehnikaülikooli Akadeemiline Meeskoor, tütarlastekoor Ellerhein, Päär Pärenson ja Henry Kõrvits.Video: tuntud muusikud laulavad Tuhala nõiakaevu päästmise nimel Õhtuleht, 20.04.2010. 

2013. aastal tegi ta oma singli "Välismaa" esmaettekande Eesti Vabariigi 95. aastapäeva pidulikul kontserdil Nokia Kontserdimajas.Eesti võimsaima häälega lauljatar Birgit Varjun avaldas singli Postimees/Elu24, 21.02.2013.

2014. aasta novembris andis ta koos laulja Taavi Petersoni ning kitarrist Jaanus Nõgisto ja pianist Margus Kappeliga Tallinnas ja Tartus kontserte Urmas Alendri mälestuseks."Meenutusi Urmas Alenderist" novembris Tallinnas ja Tartus Piletilevi.ee. 06.11.2014.

2015. aastal hõivas ta uue tulijana MuusikaPlaneedi lugejate poolt kokku pandava iganädalase TOP 10 edetabeli tipu looga "Suvi on jätkuvalt ees", edestades Ott Leplandi singlit "Iga päev" ja Uku Suviste singlit "Tõusen".Muusikaplaneedi top kümmet asus juhtima Birgit Varjun MuusikaPlaneet, 20.07.2015.

2020. aastal esines ta Tallinnas Kadrioru lossi- ja pargiansambli aastapäeva galakontserdil "Valguses ja varjus", mida sai otsepildis jälgida ka Eesti Rahvusringhäälingu portaalis.Vaata uuesti: Kadriorg tähistas 302. sünnipäeva kontserdiga "Valguses ja varjus" ERR Eeter, 23.07.2020.

Kui Ivo Linna valmistas 2021. aastal koos heade sõprade ja laulupartneritega ette duettide plaati "Taevatähtedest tee", siis kutsus ta endaga duetti laulma ka Birgit Varjuni.Ivo Linna tegi sõpradega plaadi: teadmine, kellega duetti laulda, sündis kergelt ERR Eeter, 30.11.2021. Nende esituses kõlab plaadil Urmas Jaarmani laul "Lilled ja liblikad"."Taevatähtedest tee", CD e-kataloogis ESTER. Vaadatud 06.02.2025. 

Ehkki Birgit Varjunit peetakse eeskätt rokilauljaks, meeldib talle endale kuulata väga bluusi ja seda vahel ka laulda.Rainer Kerge. Birgit Varjun: "See on meeletult raske, kui sa avastad, et ei meeldigi kõigile!" Õhtuleht.ee, 28.07.2012.

Saates "Eesti otsib superstaari" esitatud laulud
Birgit Varjun oli 2009. aastal meelelahutussaate "Eesti otsib superstaari" kolmanda hooaja finalist. Ta pääses finaali 11. oktoobril 2009 toimunud tütarlaste nädala teises stuudiovoorus. Finaalis konkureeris ta Ott Leplandiga ja saavutas teise koha. 

KuupäevVoorPealkiriOriginaalesitajaTulemus08.10  Tütarlaste I stuudiovoor      Edasipääs11.10  Tütarlaste II stuudiovoor  "Knockin' on heaven's door"  Bob Dylan  Edasipääs25.10  I finaal  "Crying"  Aerosmith  Edasipääs01.11  II finaal  "Eesti muld ja Eesti süda"  Ruja  Edasipääs08.11  III finaal  "Who Wants To Live Forever"  Queen  Edasipääs15.11  IV finaal  "Bitch"  Meredith Brooks  Edasipääs22.11  V finaal  "Dear Mr. President"  P!nk  Edasipääs29.11 VI finaal  "Blue"  LeAnn Rimes  Viimase kahe hulgas "I Kissed A Girl"  Katy Perry06.12 VII finaal  "Sülita vaid allatuult"  Ivo Linna  Viimase kahe hulgas "Sober"  P!nk13.12 VIII finaal  "Still Got The Blues"  Gary Moore  Edasipääs "Hero"<small>duett Erik Meremaaga  Nickleback20.12 Superfinaal  "Amazing Grace"   Teine koht "Blue"  LeAnn Rimes "You Shook Me All Night Long"  AC/DC

Eesti Tina Turner
Birgit Varjun on end tõestanud mitmekülgse lauljana, kes suudab stiilitruult esitada nii poppi, rokki, kantrit kui ka souli ja bluusi. Tänu õrnalt kähedale, kuid väga võimsale häälele on teda nimetatud lausa Eesti Tina Turneriks. Ta on oma erilise hääle isikupära ja nüansseerimisoskust demonstreerinud ka akustilistel kontsertidel.Athena keskus esitleb: Birgit Varjuni akustiline kontsert Postimees/Elu24, 18.04.2011.Merle Tombak. Jõulukuus head ja südamlikku Otepää Teataja. 13.01.1012. Juba "Eesti otsib superstaari" saadete käigus tõstsid kohtunikud korduvalt esile tema sügavat ja võimsat häält.Helju Keskpalu. Birgitil superstaarini seitse pikka sammu Postimees/Elu24, 03.11.2009.Mari Leosk. Kolme hooaja esimene kagueestlane pääses superstaarisaate finaali Lõunaleht, 15.10.2009.Eesti superstaar on Ott Lepland! Postimees/Elu24, 20.12.2009. Tina Turneriga hakati teda võrdlema eriti siis, kui ta oli 2013. aasta Õllesummeril andnud täispika Tina Turneri austuskontserdi. Enne seda oli ta maailmakuulsa rokitähe repertuaari kuulunud palu esitanud (alates 2010. aastast) tihti mujalgi, aga väiksemas mahus.Birgit Varjun esineb homme Tina Turneri tribuutkontserdiga Kroonika/Delfi, 14.04.2010.Leemet Prits. Birgit Varjun esitab Tina Turneri täispika tribuutkontserdi Õhtuleht.ee, 14.04.2010.Täna Õllesummeril: Mihkel Raud Live!, Maarja, Birgit Varjun Tina Turnerina, Nancy jpt. Piletilevi.ee, 04.07.2013.

2010. aastal osales Varjun Ida-Virumaal festivalil "7 linna muusika", mille Kalvi mõisas antud lõppkontserdi peaesinejad olid tema ja Tõnis Mägi. Koos esitati Eesti ja maailma rokiklassikat, teiste hulgas kõlasid lood The Rolling Stonesi, Bob Dylani, Gunnar Grapsi, Ruja ja loomulikult Music Seifi repertuaarist. "Birgit on minu arvates hetkel ainuke naisrokkar Eestis. Sellist häält pole meil olnudki," kinnitas Tõnis Mägi toona.Tõnis Mägi: Birgit on ainuke naisrokkar Eestis. Sellist häält pole meil olnudki Kroonika/Delfi, 20.07.2010.

Muusikaline panus heategevusse
Birgit Varjun on olnud mitmel aastal (2010, 2011, 2012) Eesti Vähiliidu heategevuskampaania "Teksades rinnavähi vastu" patroonTeksades Rinnavähi Vastu Eesti Vähiliidu koduleht. 20.11.2015. ning esinenud ka muudel heategevuskontsertidel ("Sõbrad selleks ongi", 2010, Laste ja Noorte Kriisiprogrammi toetuseks; "Jõulud südames", 2010, Voose hariduskeskuse toetuseks; vähiliidu "Rinna tervise päev", 2011; vähiliidu 20. aastapäeva heategevusetendus "Elu ja armastus", 2013; vähiliidu "Seitsme maa ja mere taga", 2015, vähki tuvastava mobiilse nahaarstikabineti soetamiseks; jm). Ta oli üks esinejaid Nokia Kontserdimajas toimunud vähiliidu heategevuslikul kontsertetendusel "Venus & Mars – Tina Turner ja Freddie Mercury laulus, tantsus ja sõnas", mis korraldati rahvusvahelise vähinädala "Vähk meestel – ennetamise, varajase avastamise ja kaasaegsed võimalused" raames oktoobris 2011.Majandusaasta aruanne, 2011 Eesti Vähiliit. Vaadatud 06.02.2025. Ka oma 2012. aasta singli "Uus algus" müügitulu annetas ta kampaania "Teksades rinnavähi vastu" raames vähiliidule.Kuula: Birgit Varjunil ilmus heategevuslik singel Postimees/Elu24. 07.05.2012.

2010. aastal käis ta esinemas Eesti sõduritele Afganistanis.Meenutusi sõjakoldest! Birgit Varjun tekitas Afganistanis esinedes poistele koduigatsuse: minu muusika oli pisut liiga emotsionaalne Kroonika/Delfi, 24.04.2014. 2012. aastal esines ta veteranipäeva heategevuskontserdil "Laulud sõdurile".Kontsert "Laulud sõdurile" Carolin Illenzeeri Fondi koduleht. Vaadatud 06.02.2025.

Kohtuvõit kollase meedia üle
Birgit Varjun on üks väheseid noori Eesti lauljaid, kes on eraelu puutumatust kaitstes käinud seltskonnameediaga kohtuteed ja saanud õiguse. Riigikohus leidis 2015. aastal, et väljaanne Kroonika on tekitanud Varjunile tema ja ta lapse kohta käivate eraeluliste andmete avaldamisega mittevaralist kahju ning peab selle eest tasuma 5000 eurot. See sündmus sai palju positiivset vastukaja ning väidetavalt on ajakirjandus pärast seda loomeinimeste eraellu pisut aupaklikumalt suhtunud.Karin Karu. Laulja Birgit Varjun: minu pere on tähtsam kui tuntuks olemine Buduaar/TV3, 14.03.2015.

Looming
Singlid
 "Sinuga end elusana tunda võin" (koos Birgit Õigemeelega) (2010)
 "Fööniks" (2010)
 "Uus algus" (2012)
 "Välismaa" (2013)Eesti võimsaima häälega lauljatar Birgit Varjun avaldas singli Postimees/Elu24, 21.02.2013.
 "Suvi on jätkuvalt ees" (2015)

Videod ja DVD-d
 Terminaator ja Birgit Varjun. "Maailma valitsejad" (2010)

Isiklikku
Tema isa Tõnu Varjun on ansambli Nööp kitarrist (2014. aastast).Birgit Varjun töötab endiselt klienditeenindajana Kroonika/Delfi, 31.01.2010.Ansambli Nööp koosseis Vaadatud 09.02.2025. Instrumentaalansamblit The Stor, kus isa varem musitseeris, on oma saateansamblina vahel kasutanud ka Birgit.Maris Sander. Birgit Varjun: "Armastuse avaldamine ei ole mingi häbiasi!" Eesti Ekspress. 23.12.2009.

Varasemast kooselust on Birgitil poeg Andero.Triinu Üprus. "Birgit Varjun võitles nii enda kui lapse elu pärast" Kroonika, 07.11.2009. 2020. aasta augustis abiellus Birgit Varjun Jaak Rotkaga ja kannab pärast seda perekonnanime Rotka.Reelika Vaiksaar. Palju õnne! Birgit Varjun abiellus: meil ei olnud traditsioonilist pulmapidu Õhtuleht.ee, 17.08.2020. Paaril on 2019. aastal sündinud tütar Roosi.Richard Mägar. Ülevaade | Psühholoog, müügijuht ja onlyfansitar: mis on saanud "Eesti otsib superstaari" kasvandikest? Kroonika/Delfi, 22.03.2021.Cassandra Piirioja. Ülevaade | Hõbemedalistid! Mis on saanud saate „Eesti otsib superstaari“ osalejatest, kes jäid napilt võidutiitlist ilma? Kroonika/Delfi, 21.12.2024.

Birgit Rotka on alates 2011. aastast töötanud iluteenindajana. Ettevõtjana peab ta Tartus ilusalongi Olivia.Ilussära OÜ E-äriregister. Vaadatud 09.02.2025.Glary Beauty OÜ E-äriregister. Vaadatud 11.02.2025.Glary Beauty OÜ. Ilusalong Olivia Score Storybook. Vaadatud 11.02.2025.

Tal on laulja Birgit Sarrapiga peale ühesuguse eesnime, "Superstaari" saate finaalis esinemise kogemuse ja koos esitatud lugude juhtumisi ka samal päeval sünnipäev.Maris Sander. Birgit Varjun: "Armastuse avaldamine ei ole mingi häbiasi!" Eesti Ekspress. 23.12.2009.

Viited

Välislingid
 Birgit Varjun Facebookis
 Birgit Varjun MySpace'is
 Birgit Varjun (bixu24) Twitteris
 Leemet Prits. "Birgit Varjun: ma ei pea ennast Otist nõrgemaks!" Õhtuleht, 22. detsember 2009
 Birgit Varjun - Blue LIVE ("Eesti otsib superstaari 2009") YouTube'is
 Maris Sander. Birgit Varjun: "Armastuse avaldamine ei ole mingi häbiasi!" Eesti Ekspress. 23. detsember 2009
 Rainer Kerge. Birgit Varjun: "See on meeletult raske, kui sa avastad, et ei meeldigi kõigile!" Õhtuleht.ee, 28. juuli 2012
 Karin Karu. Laulja Birgit Varjun: minu pere on tähtsam kui tuntuks olemine Buduaar/TV3, 14. märts 2015

Kategooria:Eesti lauljad
Kategooria:Eesti otsib superstaari
Kategooria:Sündinud 1986